《与公载子乾吉卿送泉翁北上返棹石门》
明代·黎民表

杜若青青闻榜歌，佳期南浦怅如何。风声夜起潮侵岸，天色平临斗在波。

威凤渐知随日辇，冥鸿犹自避云罗。扁舟渺渺堪乘兴，况听袁郎雅咏多。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。